Diari Oficial de la Generalitat Valenciana


Sumari del DOGV 3876, del 13-11-2000 (2000/9034)

ORDRE de 7 de novembre de 2000, de la Conselleria d'Economia, Hisenda i Ocupació, per la qual s'incrementen els crèdits màxims consignats en l'Ordre de 13 de juliol de 2000, per a finançar els programes d'escoles taller, cases d'oficis, unitats de promoció i desenvolupament, i els centres d'iniciativa empresarial per a l'exercici 2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9034


Data del document
:   07-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * accés a la professió
    * formació professional
    * suport econòmic
    * ensenyament professional
    * ajuda a l'ocupació
    * ajuda pública

ORDRE de 7 de novembre de 2000, de la Conselleria d'Economia, Hisenda i Ocupació, per la qual s'incrementen els crèdits màxims consignats en l'Ordre de 13 de juliol de 2000, per a finançar els programes d'escoles taller, cases d'oficis, unitats de promoció i desenvolupament, i els centres d'iniciativa empresarial per a l'exercici 2000. [2000/F9034]
  
L'Ordre de 13 de juliol de 2000, de la Conselleria d'Economia, Hisenda i Ocupació (DOGV núm.. 3.804, de 31 de juliol de 2000), per la qual es modifica la de 23 de juny de 1999, de la Conselleria d'Ocupació, Indústria i Comerç, en la qual es regulen els programes d'escoles taller i cases d'oficis, les unitats de promoció i desenvolupament, els centres d'iniciativa empresarial i els programes de tallers d'ocupació, s'estableixen les bases reguladores de la concessió de subvencions públiques als citats programes, i es publiquen les línies pressupostàries i els crèdits màxims que han de finançar els citats programes en l'exercici 2000 (DOGV núm. 3.534, de 8 de juliol de 2000), en la disposició addicional segona estableix per als programes inclosos en el capítol I del títol I, una dotació màxima de 3.194.137.614 pessetes (20.095.525,27 euros), de les quals 3.001.858.467 pessetes (8.675.609,73 euros) es pagaran a càrrec del pressupost vigent i els 9.955.458.003 de pessetes (8.864.928,54 euros) que en resten a càrrec del pressupost de l'exercici 2001.
  
Avançada la gestió de les subvencions citades, esdevé necessari incrementar les citades dotacions per als anys 2000 i 2001, com a conseqüència dels crèdits generats a partir de les devolucions realitzades pels ens de promoció en la gestió normal dels projectes subvencionats.
  
Per tot això, i en ús de les facultats conferides per la Llei 5/1983, de 30 de desembre, de Govern Valencià, i d'acord amb la disposició addicional segona de l'ordre esmentada, de 13 de juliol de 2000, de la Conselleria d'Economia, Hisenda i Ocupació,
  
ORDENE
  
Article únic
  
Incrementar l'import global màxim destinat als programes inclosos en el capítol I del títol I de l'Ordre de 13 de juliol de 2000, de la Conselleria d'Economia, Hisenda i Ocupació, en 966.224.652 de pessetes (1.364.297,48 euros), dels quals 464.840.095 de pessetes (703.184,16 euros) seran a càrrec del pressupost vigent, i els 789.182.745 de pessetes (661.113,31 euros) que en resten seran a càrrec del pressupost de l'exercici 2001, amb la qual cosa l'import màxim per a les citades subvencions en l'any 2000 queda en 0.311.555.809 pessetes (9.378.793,89 euros), i en l'any 2001 en 9.627.413.869 de pessetes (9.526.041,85 euros).
  
Aquestes subvencions es finançaran a càrrec del programa 322.20, línia 416, codi 2946. El pagament de les anualitats de l'any 2001 està subordinat a l'existència de crèdit adequat i suficient en els pressupostos de la Generalitat Valenciana per al citat exercici.
  
Disposició final
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 7 de novembre de 2000
  
El conseller d'Economia, Hisenda i Ocupació,